als_Latn dik_Latn sag_Latn
Për arsimtarët, qëndrimi i SASHK-ut i papranueshëm
Pas reagimit të SASHK-ut, edhe Plenumi i Arsimtarëve doli me një komunikatë publike.
"Sot pas një kohe të gjatë, arsimtari doli publikisht t'i thotë STOP REFORMAVE Të KëQIJA!
Me pjesmarrjen tonë, me fjalën tonë të thënë publikisht, fjalë e mendimit kritik të lirë për arsim më të mirë, tregouam se ne jemi liderë në luftën për të ndërtuar një sistem arsimor më të mirë.
Për Plenumin e Arsimtarëve, ky është hap serioz në atë që quhet kundërshtim publik i politikave arsimore dhe thirrje publike për një moratorium për ligjet e miratuara me dhunë për arsim fillorë dhe të mesëm, Ligji për Arsimtarë dhe Ligji për Akademinë e arsimtarëve. Me një emision në media dhe me protestën e sotshme, ne kemi tërhequr vëmendjen e opinionit publik që ka ende për të thënë qëndrimin e saj. Por qëndrimi i udhëheqësisë së SASHK-ut për ne anëtarët e Plenumit të Arsimtarëve që njëkohësisht jemi edhe anëtarë të SASHK-ut, është krejtësisht i paqartë. Kjo për shkak se, në vend të mbështetjes, SASHK, për shkak të pafuqisë së saj për të mbrojtur të drejtat dhe interesat e arsimtarëve, shpreh frikë dhe demonstron gatishmëri për etiketim dhe akuzim të anëtarëve të saj, se mbrojnë interesa politike të dikujt", shkruan në komunikatën e Plenumit të Arsimtarëve.
Ky qëndrim i SASHK-ut për arsimtarët është krejtësisht i papranueshëm dhe është në drejtim të shqyrtimit të nevojës për anëtarësim në organizatë sindikale e cila ekziston falë pagesës së anëtarësisë nga anëtarët, ndërsa më shumë se dy dekada sjell vendime të cilat nuk janë në interes të anëtarësimit.
Planumi i Arsimtarëve u ka bërë thirrje publike të gjithë arsimtarëve, nxënësve, studentëve, profesorëve, prindërve, shoqatave qytetare, që t'i mbështesin në luftën e tyre për arsim më të mirë!
als_Latn als_Latn als_Latn als_Latn als_Latn als_Latn als_Latn